**Egészséged Gyorsindítója (David Herzog Sid Roth-al)**

*Nagyon sok olyan nagyszerű Istennek emberét és asszonyát ismerek, akik szuper-erőteljesek, híresek, akik sokkal hamarabb haltak meg, mint ahogy az idejük lett volna. Megkérdeztem Istent, hogy miért haltak meg?! Isten elmondta, hogy engedelmeskedtek a Szellemi Törvényeimnek, de a Fizikai Törvényeimnek nem! Amire nekik is szükségük lett volna, akárcsak neked: az az erő és a dicsőség. Annyira meg fogsz változni, amikor ezt megkapod, és hatalmas örömet fogsz ezzel együtt érezni. Hatalmas öröm és extázis érzés tölt el, amikor úgy kelsz fel reggel, hogy semmi nem blokkol le. Szuper-egészségesen, szuper-boldogan, tele kijelentésekkel, tudva, hogy Istennel hogyan tudsz összeköttetésbe kerülni, hogy hogyan imádkozz. A teljes áttörésedhez szükséged van arra, hogy együttműködjön az egészséged, az elméd, a tested és az érzelmeid****.*** *S ha ez meglesz, akkor ez teljesen meg fogja változtatni az életed. Részemről senki mást nem ismerek, aki jobban tudna mentorolni téged. Nem csupán a természetes, hanem a természetfeletti dolgokban is, mint David Herzog.*

**SID:** Helló! Üdvözöllek! Üdvözöllek világomban, ahol a természetfeletti a természetes! Amikor Ádámra és Évára gondolok, arra gondolok: „Vajon milyen lehetett a félelem nélküli élet?” Milyen lehetett úgy élni, hogy teljes és tökéletes volt az intellektualitás, az elme, a memória. Úgy értem, elneveztek minden állatot és maguk gondolták ki az állatok neveit, az egész földkerekségen lévőkét. S vajon milyen lehetett, hogy nem tapasztaltak meg soha betegséget és abszolút világosan meghallották Isten hangját? Lehetséges visszahozni ezt, hogy ami az első emberpárnak megvolt, de elveszett, azt megkapjuk mi is? Vendégem azt mondja, hogy igen, mert van több is ennél és szeretne mentorolni ebben. Van sokkal több!

Szóval David, amióta csak ismerlek, Isten dicsőségében működtél. S bár tudom néhányatoknak nehéz ezt elhinni, de láttál sok olyan csodát, amikor embereknek haja nőtt ki, például édesapádnak. Édesapád héber származású. Mi történt vele?

***DAVID:*** *Nos, tudod, édesapámnak nem volt sok haja. Az egyik összejövetelen olyan ismeret beszédét kaptam, hogy Isten hajat növeszt. Megnéztem a fejbőrén azokat a részeket, ahol kopaszodott és láttam, hogy Isten betölti azt a részt hajjal.*

**SID:** Én, személyesen is voltam Davidnak olyan összejövetelén, ahol egy ősz hajú hölgy mögött ültem és a saját szemeim láttára barnává változott a haja. Én, személyesen el tudom ezt mondani, mint oknyomozó riporter, hogy ennek szemtanúja is voltam. Davidnak több olyan összejövetelén voltam, ahol szemeim láttára lefogytak emberek és a nadrágszíjukon szorítani kellett, annyira, hogy már nem volt elég lyuk a nadrágszíjon! Szó szerint összementek emberek. Ha erre eddig azt gondoltad, hogy ez érdekes, akkor mit szólsz ahhoz, hogy emberek testéből fém tűnik el?!

***DAVID:*** *Igen! Nemrég érkeztünk vissza Finnországból, ahol Isten nemzeti mozgalma folyik és voltak ott emberek, akiknek a testükben, mellkasukban és hátukban is titánium-fémlapok voltak beültetve és azok eltűntek ott az összejövetelen.*

**SID:** Most Finnország! Nem tűnik úgy, mintha nagyon vallásos ország lenne… Van valami más, valami új dolog, ami történik Finnországgal?

***DAVID:*** *A szolgálatom során legalább 20 éve nem láttam már Istennek olyan nemzeti mozgalmát történni, mint amilyet most ott. Elképesztő!*

**SID:** Leírnád nekünk, hogy mi is történik?

***DAVID:*** *Mindenfelől jöttek emberek, hat városból és szaladtak előre megtérni, meggyógyulni. Imádták Istent órákon át, jelek és csodák jelentek meg. A dicsőség szintje, amit éreztünk, egyszerűen magával ragadó volt. Isten iránti szeretet olyan szintű volt Isten népe közt, amit még soha nem éreztem azelőtt, amit itt Finnországban megláttam.*

**SID:**Mégis miért Finnország? Valami elképzelés erről? Mi a rossz az USÁ-ban? Mi magunk olyanok vagyunk, mint a svájci sajt?

***DAVID:*** *Úgy tűnik, hogy Isten olyan országokra specializálódik, amelyek kicsik, ismeretlenek valahol a világvégén vannak, mint például Izráel is ilyen. Valaki gondolta volna, hogy miért pont Izráel? Nos, Finnország egy olyan ország, mely szereti Izráelt és áldják Izráelt. Kormánytisztviselők és keresztények is nagyon szeretik Izráelt. Szerintem van valami kapcsolat emiatt abban, hogy Isten jóindulata van rajtuk az ébredés tekintetében.*

**SID:** Hiszem azt, hogy a választóvonal aközött, hogy a Messiásban igaz hívők az emberek vagy sem, meghatározza, hogy hogyan állnak az Izráel és a zsidó/héber kérdéshez. Ezen érdemes egy kicsit elmélkedni. David, te megtanultál bekapcsolódni Isten dicsőségébe, amely Isten jelenlétének manifesztált megnyilvánulása és mindezek a csodák ekkor történnek. Mindemellett miért van az, hogy az elmúlt 20 évedet arra fordítottad, hogy tanulmányoztad a test működését és a táplálkozástudományt, hogy mit érdemes és mit nem érdemes enni. Miért vesztegetted erre az időd?

***DAVID:*** *Mert azt találtam, hogy emberek meggyógyulnak sokszor egy összejövetelen, de nem tudják megtartani a gyógyulásukat. Nagyon sokat dolgoznak Istennek. Utaznak és szolgálnak, nagyon fiatalon meghalnak még híres csodatevő evangélisták is. Arra jöttem rá, hogy kapcsolat van aközött, hogy valaki meggyógyul vagy valaki meg is tartja a gyógyulását.*

**SID:** Nos, azt mondtad nekem, hogy általában az emberek nem viselnek gondot a saját testükre és éppen ezért nincs elég energiájuk és emiatt nem gondolkodnak megfelelően, nem alszanak eleget, elhíznak, túlsúlyosakká válnak és így nem képesek betölteni az Istentől rendelt sorsukat. Akkor, tehát elég nyomós okod van arra, hogy tanulmányozd ezt a területet, amely a táplálkozástudomány. Hiszem azt, hogy minden, ami itt a földön megtalálható, eredetileg Istentől származik. S bár ezek a természetes szférában/világban vannak, mégis természetfeletti módok vannak arra, hogy Isten hogyan tudja helyreállítani úgy az egészségünket, mint ami például megvolt az őseinknek. A szünet után itt fogjuk folytatni.

**SID:** Szóval, vendégem David Herzog. Sokszor voltam már az otthonukban, évek óta ismerjük egymást és tudom, hogy egy nagyon egészséges fiatalember és nemcsak ennyi, hanem házas és három gyönyörű lánya van. Az egész családja is nagyon egészséges. Sőt mi több, mindannyian itt ülnek az első sorban. Megtennétek, hogy felálltok egy pillanatra? Köszönöm, itt a Herzog család. David, szemmel láthatóan valamit nagyon jól csinálsz. Most beszélj arról, amit itt tartok a kezemben, ami egy dzsúsz. Csupán néhány perce lett frissen facsart dzsúsz. Elmesélted nekem, hogy minden reggelt úgy kezdesz, hogy miután felkelsz, megiszol egy ilyet.

***David:*** *Igen, különböző smoothie-kat szoktam magamnak készíteni, olyat is, mint amit itt tartasz a kezedben. Nagyon jól néz ki. Hogy ízlik?*

**SID:** Nos, a pogányoknak irigységet kell kiváltaniuk a zsidókból. Most mindketten bajban vagyunk, mivel mindketten héberek vagyunk. Meg kellene kérnem valakit, aki nem héber hátterű, hogy igya ezt meg, de ez most csak vicc volt…

***DAVID:*** *Ami a poharadban van az élő étel. Amit reggelente dzsúszként készítek magamnak, abba teszek kelkáposztát, bogyókat, mint például áfonyát, avokádót mindenféle élő antioxidánst. Ehhez kókuszvizet öntök és nagyon finom. Ez olyan, mint a folyékony energia, mely egyenesen a testedbe megy. Gyógyítja a tested és energiát ad neki. Ha egy ilyen után mész imádkozni meg fogod látni a különbséget, hogy micsoda jó időt töltesz el Istennel.*

**SID:** Had tegyek fel most néhány gyakorlati kérdést. Javaslod az organikus ételeket? Ezek sokkal drágábbak…

***DAVID:*** *Igen!*

**SID:** Miért van az, hogy az organikus ételek jobbak az átlagételeknél?

***DAVID:*** *Nos, azokba nem teszik bele azokat a mérgező anyagokat, amikkel le szokták permetezni az ételeket növényvédő szerekkel. Nem akarod, hogy mindezek az egészségtelen dolgok bemenjenek a testedbe. Ezek rosszak neked és sokkal több tápanyagot is nyersz, ha például organikus almát vagy körtét veszel. Sokkal több tápanyag van abban, mint a nem-organikusban. Szóval, tulajdonképpen többet kapsz a pénzedért.*

**SID:** Amikor tanítasz valami olyasmit is mondtál, amit én addig nem tartottam fontosnak, mert nem tudtam túl sokat erről. Például azt mondtad, hogy minden évben kell, hogy csináljunk egy májtisztító illetve egy vastagbéltisztító kúrát. Magyarázd el, hogy szerinted ez miért fontos.

***DAVID:*** *Mivel minden egyes évvel, ahogy idősödsz a tested már nem képes feldolgozni úgy dolgokat, mint korábban, különösen ebben a modern világban. Például, ha különböző húsokat eszel, azok éveken át ott csücsülnek a testedben.*

**SID:**Várj egy pillanatot! Ez most komoly?

***DAVID:*** *Hát persze!*

**SID:** De hát évekig??

***DAVID:*** *Igen!*

**SID:** Ez undorító.

***DAVID:*** *Pontosan!*

**SID:** De nem csupán undorító, hanem borzalmasan egészségtelen.

***DAVID:*** *Ez így van! Ez mérgező környezetet teremt. Sőt, a vastagbeledben ez salakanyagként lerakódik és a májadban is, mely végül rákos daganatokhoz és betegségekhez vezet. Ha ezt kiüríted a testedből, akkor a tested pontosan úgy tud működni, ahogyan kell neki.*

**SID:** Nos, mi van azokkal, akik nem alszanak eleget éjszaka? Tudom, hogy egészség szempontjából az alvás nagyon fontos. De mi van akkor, ha nem alszol eleget?

***DAVID:*** *Ha nem alszol éjszaka, akkor először is arra kell rájönni, hogy mi okozza az álmatlanságot? Fontos például, amikor lefekszel aludni, minden elektronikai dolgot kapcsolj ki, mert ezek ébren tartanak.*

**SID:** De, miért pont az elektronikai dolgokat?

***DAVID:*** *Mert az elektromágneses frekvencia annyira gyors manapság a technológiában, hogy ez ébren tart. Például a tévé, a filmek, a telefonok, az Ipadok. Szerintem a nagyszüleink, ahogy lement a nap, szépen lefeküdtek aludni és aludtak is. Manapság az emberek nem alszanak, még a gyerekek sem tudnak, mert az elméjük túl aktív. Ezért, az egész testük is aktív és jár az agyuk. Szóval, ez az egyik olyan dolog, amely segíthet abban, hogyan alhassanak jobban.*

**SID:**Tudod, hallottam azt is, ahogy tanítottál arról, hogy ha korábban lefeküdnénk, akkor jobban tudnánk aludni. Erre én azt mondtam: „Nem! Én szeretnék fennmaradni, ameddig csak bírok, hogy aztán, amikor leteszem a fejem a párnára, azonnal elaludjak!” Te viszont azt mondtad, hogy ennek az ellenkezője igaz. Azt mondtad, ha este 10 órakor megyünk lefeküdni… Nos, miért is mondtad ezt?

***DAVID:*** *Nos, az ember mája a méregtelenítését este tíz és hajnali kettő között végzi. Hogyha állandóan későn fekszel le éjszaka egy óra után vagy hajnali kettő körül, a testednek nincs lehetősége a méregtelenítésre. Ha például este tízkor lefekszel és alszol nyolc órát vagy pedig hajnali kettőkor fekszel le és úgy alszol nyolc órát, akkor meglátod a különbséget. Pihentebb vagy akkor, ha este tízkor lefeküdtél. Akik későn fekszenek le, éppen emiatt sokkal többet szoktak aludni nyolc óránál is.*

**SID:** Van egy olyan szó, amit az orvosok is előszeretettel használnak, ami a stressz. Beszélj nekem a stresszről, és hogy mit tehetünk ez ellen.

***DAVID:*** *Különböző stressz-típusok léteznek, mint például az érzelmi. A szívedben vannak olyan gondok, problémák, melyekkel nem bántál el. A Biblia azt mondja: „ne engedd, hogy lemenjen a nap a te haragoddal.” Például ez is teremthet stresszt. Fontos, hogy az érzelmi problémáktól, zaklatottságtól felszabaduljunk lefekvés előtt! Van elektromágneses stressz is, ami egészen egyszerűen abból fakad, hogy ha az ágyadban magad mellé teszed a telefont – bár nem tudsz róla – sokszor emiatt nem tudsz jól aludni. Sokszor, ha elteszed magad mellől a telefont, akkor jól alszol. Van mentális vagy elmebeli és van fizikai, testi stressz is. Ezektől nem jól alszik az ember. Mindezek egy óriási vihart kavarnak bennünk és természetesen vannak emberek, akiknek a munkájuk is stresszes. Arra gondolnak: „Oh, Atyám! A főnököm beszélni akar ma velem. Be vagyok rezelve. Biztos ki akar rúgni…” - mindig a legrosszabbat gondolják az emberek. Ezek az elképzelések is stresszt okoznak. Tehát, ha megváltoztatod az elmebeli hozzáállásod, az érzelmeidet, a szívedet, a szellemedet, így el tudod hagyni a stresszt!*

**SID*:*** Elmondok nektek egy titkot David Herzogról. Tudok róla egy olyan dolgot, hogy úgy eszi a fokhagymát, mint más az almát. Miért teszed ezt? Nem gondoltad, hogy ezt elmondom az embereknek, ugye?

***DAVID:*** *Igen, tudtam, hogy ezt még elő fogod valamikor hozni…*

**SID:**Hú, ez a smoothie nagyon finom. Tudod mit? Nem lenne szerinted jobb, ha fognék egy kis kelkáposztát, bogyókat, banánt, ahelyett, hogy ezeket összeturmixolnám, inkább egyesével magában megenném?

***DAVID:*** *Amit teszel azzal, hogy összeturmixoltad, hogy megtakarítottál a tested számára egy teljes órát, hogy ezt megemészthesse, mert ennyibe telne a testednek megemészteni, hogy ha ezt megrágnád. Így azonban ugyanazok az összetevők bekerülnek a véráramlatodba. Először is nem is lennél képes mindegyiket külön-külön megenni. Másodsorban teltség érzeted lenne, így viszont minden egyenesen bekerül a véráramlatodba. Nem kell egyesével lebontania a szervezetednek, hanem ez azonnali energiát nyújt a testednek, mert instant. Tehát azonnali tápanyaghoz jutsz.*

**SID**: Akkor most halljuk, hogy miért is eszed úgy a fokhagymát, mint az almát?!

***DAVID:*** *Volt egy lyukas fogam. Amikor Indonéziában voltam néhány nagy összejövetelt tartottam és két éjszakán át nem bírtam aludni, mert annyira fájt a fogam. Kérdeztem, hogy mit tegyek most. Elkezdtem keresgélni az Interneten és közben Istentől vártam, hogy mutassa meg, hogy mit tegyek. Általában csak úgy meg szokott gyógyítani, de ez alkalommal azt mondta nekem, hogy azt akarom, hogy természetes úton gyógyulj meg. Majd miután imádkoztam, az Interneten rátaláltam arra, hogy a fokhagymának milyen gyógyító hatása van. Fogtam egy fokhagyma gerezdet és elkezdtem rágni a lyukas fogammal. Körülbelül másfél órán keresztül rágtam a fokhagymát és azóta sem tért vissza a fogfájás. A foghagyma olyan, mint egy antibiotikum, de nincs semmilyen mellékhatása.*

**SID:**Miért szoktad azt mondani, hogy ne legyen előkészített, főzött vagy sütött ételed, hanem inkább organikus nyers ételt egyél? Őszintén szólva, ez nem hangzik számomra nagyon ízletesnek.

***DAVID:*** *Ha úgy gondolod, hogy ez jó, akkor nagyon szeretni fogod azokat az ételeket, melyeket szoktunk készíteni, mert azok csodálatosan finomak. Nos, készíthetsz nagyon ízletes nyers ételeket, például nyers fagyi, nyers pizza. Azért jó a nyers étel, mert az összes enzim benne marad.*

**SID:** Mire valók az enzimek?

***DAVID:*** *Amikor még fiatal vagy, annyi pizzát ehetsz, amennyit csak akarsz és mégsem hízol tőle, de egy bizonyos kor elérése után, ha már csak egy kicsi sütit is eszel, azonnal hízol tőle. Eszel egy kis pizzát és hízol, amit azután le kell, hogy adj. Az enzimek okozzák ezt, mert a tested nem termel megfelelő mennyiséget ezekből. Azonban a nyers ételek tele vannak enzimekkel. Ahogy idősödsz, egyre inkább nyers ételeket kell, hogy fogyassz, hogy a bevitt ételek gyorsan ki is jöjjenek. Egyszóval, mindaz, amit megeszel, ha nem jön ki belőled, az ott is marad.*

**SID:** Akkor itt fogjuk majd folytatni a szünet után. Higgyétek el, hogy megzavarja Isten ezt az interjút csodákkal! Megígérem.

**SID:** Amikor elkezdtük ezt a műsort, arról beszéltünk, hogy Isten Szelleme kiárad Finnországra. Azt is elmondtuk, hogy ez nem történhetne meg, ha Finnország nem lenne ilyen jó barátságban a zsidókkal és Izráellel. Akkor sem történhetne meg, ha nem lenne valaki olyan elküldve Finnországba, aki érti Isten dicsőségét. David! Mi Isten dicsősége?

***DAVID:*** *Isten dicsősége pontosan az, ahogy éreznéd magad, ha most a Mennyben lennél. Ez a Menny atmoszférája, a Menny levegője. Ez jelenti azt, hogy „úgy legyen a földön, ahogy a Mennyben van.” És hogy van a Mennyben? Ott nincs betegség, szegénység, fájdalom, hiány. Ott csak öröm van, békesség, meg szeretet. Isten extázisa, Istennel való intim, bensőséges kapcsolat. Mindaz, amiben csak reménykedünk, hogy megkapunk halálunk után, amikor a Mennybe kerülünk, de ez most itt a földön már meglehet: és ez a dicsőség.*

**SID:** Oké! Mi a különbség aközött, hogy valakiben benne él az Izráel királya, a Messiás, aki megbocsátotta a bűneit és Isten jelenléte bennük él és imádkoznak betegekért vagy aközött, aki körül ott van Isten dicsősége? Tudod, úgy gondolom, hogy Ádám és Éva körül volt véve Isten dicsőségével és ez volt, amibe fel voltak öltözve. A ruházatuk Isten dicsősége volt.

***DAVID:*** *Ez így van!*

**SID:** Szóval akkor miért van szükségünk Isten dicsőségére, ha onnan fentről újjászülettünk? Bűneink megbocsátást nyertek és Isten jelenléte bennünk van?

***DAVID:*** *Nagyon sok kereszténnyel találkozom, akik frusztráltak, még szolgálók is. Akik megtesznek mindent, imádkoznak a betegekért és látnak is bizonyos eredményeket, de mélyen belül azt érzik, valami ott belül még mindig hiányzik. Megtértek, szeretik Istent, nem élnek bűnben, de mégis valami hiányzik. Szinte kétségbeesetten vágynak arra, hogy belépjenek Istennek egy magasabb szintű jelenlétébe, ami Isten dicsősége. Amikor ezt megtalálják, azt mondják: „Pont ez az, amire vágytam, amit kerestem eddig.” A Biblia azt mondja, „hogy mindnyájan szűkölködünk Isten dicsősége nélkül. ”Amikor rátalálunk erre a dicsőségre, olyan mintha körénk terítenének egy köpenyt, ami a dicsőség palástja és ez adja meg a különbséget. Ez olyan, mint amikor valakinek kimondod a nevét, mint például „Bob, gyógyulj meg rákos daganatból most” és lehet, hogy az illető 3000 mérföldre van tőled és azonnal meggyógyul ott, ahol van, mert a dicsőségben nincsenek távolságok és nincs idő. Ha azonban valaki csak a saját kenetét és ajándékait használja, sokszor odamegy valakihez és 3 órán át vezet azért, hogy odaérjen ahhoz az illetőhöz, hogy rátegye a kezét, mint például az anyósára. De a dicsőségben, mivel nincs idő és nincs tér, kitágul ez a dolog és a dicsőség meghajlítja az időt is.*

**SID:** Mesélj el egy olyan esetet, amikor a dicsőségben működtél és Isten meghajlította az időt számodra.

***DAVID:*** *Oké! Egyszer vezettem az autómat és Franciaországon keresztül kellett vezetnem, ami egy nyolc órás út lett volna feleségemmel és egy barátommal mentünk. Már nagyon késésben voltunk és elkezdtük dicsőíteni és imádni Istent és egyre könnyebbnek és könnyebbnek éreztük magunkat és a nyolc órás vezetés helyett, két óra múlva már ott voltunk a Belga határon. Teljesen egy másik országban, és ez természetes szinten lehetetlen, akármilyen gyorsan is vezetsz! De ez a dicsőségben megtörténhet! Isten a dicsőségben meghajlítja az időt!*

**SID:** Ez nagyon izgalmasan hangzik, mivel az idő nagyon fontos és értékes itt a földön. De David, én, és a nézők, hogyan mozdulhatunk ebben a dicsőségben? Mert ez csodálatosan hangzik és én is sokszor megtapasztalom ezt, de ebben akarok élni a nap 24 órájában! Hogyan mozdulhatok ebben a szférában?

***DAVID:*** *Nos, legelőször is szükséges a mindenre elszánt készség, hogy kétségbeesetten akard ezt. Én azt mondtam: „Istenem! Nekem ez kell!” Benned is megvan ez a mindenre elszántság és tudom, hogy sok nézőnkben is megvan ez. Amikor azt mondod, hogy Istenem annyira vágyom, hogy a nap 24 órájában benne legyek a Te dicsőségedben, jelenlétedben, és ha te vágysz erre, akkor betölt téged. Mert akik erre éheznek, és akik mindenre elszánt módon vágyakoznak erre, azok meg is kapják. Majd van egy másik dolog is, amit tehetsz. Azzal kezdem a reggeljeimet, amikor felkelek, hogy dicsérem és imádom Istent. Mivel a Biblia azt írja: „menjetek be kapuin hálaadással, tornácain dicséretekkel.” Szóval a dicséret, imádat lehozza az Ő jelenlétét. Majd ott van Jézus vére. Én azt mondom: „Uram, tisztíts meg engem minden rossz dologtól, akár tudatos, akár tudat alatti dolgoktól. Jézus vére bevezet a természetfelettibe. Ez a belépő Isten trónjához.” Isten azt mondja: „Jöjjetek bátran a kegyelem királyi trónszékéhez.” De hol van ez a trón? A Mennyben. Szóval a dicsőségben igazából eljuthatsz mennyei helyekre, mert mi most ebben a pillanatban is mennyei helyekre ültettünk. Ha elkezdesz imádkozni onnan a mennyei helyedről, akkor a dolgok elkezdenek történni itt a földön.*

**SID:** Megtennéd, hogy imádkozol Isten dicsőségének felszabadulásáért, kiáradásáért, hogy mi magunk is felöltözhessünk Isten jelenlétébe? Imádkoznál most?

***DAVID:*** *Emeljük fel a kezeinket. Atyám! A Jézus nevében köszönöm Neked a dicsőséged, Uram! Tisztíts meg bennünket a Te véreddel és adj nekünk belépőt a Te trónszékedhez. Te azt mondtad, hogy mennyei helyekre ültettünk és nyisd meg most dicsőséged szféráját, hogy az emberek beléphessenek Isten jelenlétének abba a szférájába, ahol még soha nem voltak azelőtt. Látom a Mennyet. Látom a Menny ajtaját. Látom Isten trónját. Látok számtalan angyalt. Látom Yeshuát, aki ott ül a trónon. Csak lépj be ebbe a szférába, ebbe a valóságba és tárd ügyedet az Úr elé. Imádd és szeresd Őt. Élj benne ebben a mennyei valóságban, vagy világban. Kihirdetem, hogy a dicsőség most leszáll minden nézőre és mindenkire itt a stúdióközönségben is a Jézus nevében!*

**SID:** Nagyon érzem Isten jelenlétét. David! Azt is elmondtad nekem, hogy Finnországban sokkal nagyobb dicsőséget láttál, mint amit valaha is láttál az életedben. Hiszem, hogy ugyanez a dicsőség jött veled ide. Azt is hiszem, hogy vannak nézőink között olyanok, akiknek az orvosaik azt mondták, hogy már nem fogsz sokáig élni, mert rákos daganatod van, vagy emberek, akiknek szükségük van új szívre, vesékre. Vannak cukorbetegek, vagy akiknek az egész testük tele van fájdalommal. Vannak depressziósak, akik belül kiáltanak, de kívül mosolyognak. Imádkoznál most ezekért is?

***DAVID:*** *Természetesen imádkozom most! Atyám, a Jézus nevében köszönöm most Neked mindazokat, akik néznek bennünket és a stúdióközönséget is, hogy ugyanazt a dicsőséget áraszd ki rájuk, és ugyanazokat a csodákat, melyeket nemrégiben megláttam Finnországban, ahol megnyíltak vakoknak szemei, süketeknek fülei és nagyon sokan megtértek. Ugyanez a dicsőség, amit napokkal korábban megtapasztaltunk szálljon most le ezekre az emberekre itt és most. Jöjjön el a Te dicsőséged Uram! Kihirdetem, hogy a rákos daganat eltűnik a Jézus nevében. Kihirdetem, hogy fogyási csodák történnek most azonnal itt a stúdióban és a televíziókészülékek előtt ülők között is. Látom, ahogy megnyílnak most süket fülek, a Yeshua hatalmas nevében. Látom, ahogy az emberek testében eltűnnek fémdarabok. Tűnjetek el most, azonnal. Bőrbetegségekből meggyógyulnak most. Hátfájásos betegségekből, melyek évek óta ott voltak már. Csontok, ínszalagok, ülőideg, farkcsont, gerincvelő! Mindezek kiegyenesednek most a Jézus nevében. A szemedben levő pontocskák, melyek ott lebegnek a szemed előtt és hályogok tűnjetek el! Valaki olyan gyógyszereket szed, melyek mellékhatásokat okoznak. Parancsolok most a testednek, hogy gyógyuljon meg most azonnal. Álmatlanság a Jézus nevében tűnj el. Depresszió, paralízis, bénaság! Hogyha nem tudtad mozgatni valamelyik testrészed, mint például a karodat most mozgasd azt meg! Testrészek melyek lebénultak, Jézus nevében ez eltűnik most. Van egy hölgy, akit Máriának hívnak, aki most néz bennünket és nagy problémád volt a torkoddal és az immunrendszereddel. Mária, a Jézus hatalmas nevében gyógyulj meg! Nagyon sokan vannak még, akiket látok. Ha betegség van a testedben, tedd oda a kezed arra a testrészedre, mely beteg és most a Jézus nevében meggyógyulsz! Kihirdetem a televíziókészülékeken keresztül és a stúdióközönségben is meggyógyul mindenki, akiknek hajhullásuk van, kinő a hajuk és megvastagszik. Ahol most kopasz részek vannak, ott most a haj elkezd kinőni. Ha kisbaba haj volt valahol, akkor azok most kinőnek rendes hajjá. Fogászati csodák is történnek most. Hiányzó, letört vagy görbe fogak. Jézus nevében kihirdetem, hogy gyógyuljatok meg!*

**SID:**David! A legnagyobb csoda fog most történni. Mert ha valaki hisz abban, hogy Jézus meghalt a bűneiért és azt mondod Jézusnak, hogy bocsássa meg a bűneidet és kéred, hogy jöjjön a szívedbe, és vegyen lakozást ott, mondd azt: „Jézus legyél az életem Ura!” Akkor meglesz mindaz itt a földön, mint ahogy a Mennyben van!